Jānis Muižnieks (uzņēmējs)

Jānis Muižnieks (dzimis 1947. gada 23. jūnijā) ir latviešu lauksaimnieks un politiķis. Latvijas Republikas Kooperācijas valsts ministrs (1995—1997).

 Dzīvesgājums 
Dzimis 1947. gada 23. jūnijā Blīdenes pagastā zemnieku ģimenē. Mācījās Blīdenes pamatskolā un Brocēnu vidusskolā, studēja Latvijas Lauksaimniecības akadēmijas Mehanizācijas fakultātē, ieguva autotransporta inženiera specialitāti.
Strādāja par kolhoza galveno inženieri, 1975. gadā kļuva par padomju saimniecības "Kursīši" direktoru, tad par Saldus rajona agrorūpnieciskās apvienības priekšsēdētāja vietnieku, vēlāk par Talsu rajona agrorūpnieciskās apvienības priekšsēdētāju.

Pēc Latvijas neatkarības atjaunošanas bija Talsu komercbankas valdes priekšsēdētāja vietnieks, vēlāk a/s "Rojas zivju konservu rūpnīca" valdes priekšsēdētāja vietnieks.
No 1995. gada 21. decembra līdz 1996. gada 6. maijam bija Kooperācijas valsts ministrs Zemkopības ministrijā.Balsojums par uzticību Andra Šķēles sastādītajai valdībai 1995. gada 21. decembrī "Latvijas Vēstnesis" Nr. 199, 22.12.1995.

 Atsauces 

Kategorija:1947. gadā dzimušie
Kategorija:Saldus novadā dzimušie
Kategorija:Latvijas lauksaimnieki